ลุ้น SET เช้ารีบาวด์ ตามเอเชีย เล็งกลุ่มพลังงานหนุน หลังราคาน้ำมันพุ่ง
ลุ้น SET เช้ารีบาวด์ ตามเอเชีย เล็งกลุ่มพลังงานหนุน หลังราคาน้ำมันปรับตัวขึ้นเกือบ 4% หลังสหรัฐจะระงับการนำเข้าน้ำมันและก๊าซธรรมชาติจากรัสเซีย เพื่อตอบโต้ต่อการที่รัสเซียส่งกำลังทหารบุกโจมตียูเครน
ลุ้น SET เช้ารีบาวด์ ตามเอเชีย เล็งกลุ่มพลังงานหนุน หลังราคาน้ำมันปรับตัวขึ้นเกือบ 4% หลังสหรัฐจะระงับการนำเข้าน้ำมันและก๊าซธรรมชาติจากรัสเซีย เพื่อตอบโต้ต่อการที่รัสเซียส่งกำลังทหารบุกโจมตียูเครน
9 มี.ค. 2565

นายกิติชาญ ศิริสุขอาชา ผู้อำนวยการอาวุโสฝ่ายวิเคราะห์หลักทรัพย์รายย่อย บล.ซีจีเอส-ซีไอเอ็มบี (ประเทศไทย) กล่าวว่า ตลาดหุ้นไทยเช้านี้ปรับตัวขึ้นทางเทคนิค เป็นไปตามการฟื้นตัวของตลาดหุ้นอื่นในภูมิภาคเอเชีย หลังปรับตัวลงไปค่อนข้างมากในช่วงที่ผ่านมา และได้แรงหนุนจากราคาน้ำมันที่ปรับตัวขึ้นเกือบ 4% หลังสหรัฐจะระงับการนำเข้าน้ำมันและก๊าซธรรมชาติจากรัสเซีย เพื่อตอบโต้ต่อการที่รัสเซียส่งกำลังทหารบุกโจมตียูเครน
โดยมาตรการดังกล่าวจะส่งผลให้รัสเซียไม่สามารถส่งน้ำมันมายังท่าเรือสหรัฐ ซึ่งสหรัฐมีการนำเข้าน้ำมันจากรัสเซียราว 20 ล้านบาร์เรล/เดือน ทำให้คาดว่าจะช่วยหนุนกลุ่มพลังงานปรับตัวขึ้นวันนี้ ให้แนวรับไว้ที่ 1,600-1610 จุด และแนวต้าน 1,625-1,633 จุด